Diari Oficial de la Generalitat Valenciana


Sumari del DOGV 6317, del 23-07-2010 (2010/8280)

Exposició pública del programa d'actuació integrada per a la remodelació i l'ampliació de la carretera de l'Alcora.
-------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8280


Data del document
:   10-06-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Exposició pública del programa d'actuació integrada per a la remodelació i l'ampliació de la carretera de l'Alcora. [2010/8280]  
El Ple de l'Ajuntament de Castelló de la Plana, en la sessió ordinària celebrada el dia 27 de maig de 2010, va adoptar, entre altres, el següent acord.  
«Vist l'expedient que s'està tramitant per a l'aprovació de la programació d'una actuació urbanística mitjançant gestió directa de l'àmbit de sòl situat en el tram de la carretera de l'Alcora comprés entre el carrer Pintor Oliet i l'avinguda Sos Baynat, i els següents  
Antecedents:  
1. El Pla General d'Ordenació Urbana de Castelló de la Plana contempla com a una de les directrius definitòries de l'estratègia d'evolució urbana i d'ocupació del territori, l'expansió cap a l'oest del municipi de Castelló de la Plana, per a això delimita en sòl urbà el vial anomenat carretera de l'Alcora, amb una secció prevista de 30 metres. En l'actualitat, aquest vial té trams on l'amplària mitja és de 21,50 metros i forma part d'una trama irregular d'illes amb grups d'habitatges autopromoguts, diversos magatzems i habitatges de nova planta.   
2. Amb l'objectiu d'adequar, de manera conjunta, el traçat de la carretera de l'Alcora les alineacions previstes pel Pla General, es planteja la seua remodelació i ampliació, implantant, a la vegada, nous serveis urbanístics, com la renovació i ampliació d'altres infraestructures ja existents.   
3. Per a això, s'elabora pels serveis tècnics municipals el «Projecte d'Urbanització per a la remodelació i ampliació de la carretera d'Alcora, en el tram comprés entre el carrer Pintor Oliet i l'avinguda Sos Baynat", i s'inclou el finançament d'aquest projecte dins del Pla Especial de Suport a la Inversió Productiva, autoritzat mitjançant resolució de 26 de juny de 2009 del conseller d'Economia, Hisenda i Ocupació.  
4. Al propi temps, en virtut del contracte de serveis per a la redacció d'instruments de planejament, projectes d'urbanització i gestió urbanística subscrit entre aquest ajuntament i la mercantil Falomir Advocats Associats, SLP, el 16 d'abril de 2010 per la referida mercantil es presenta un estudi en el qual es planteja la gestió directa d'aquesta Actuació com a manera més adient per a realitzar l'obra urbanitzadora i al qual s'acompanya, per al seu desenvolupament, un Programa d'Actuació Integrada i un projecte de Reparcel·lació dels terrenys inclosos en el tram de la carretera de l'Alcora comprés entre el carrer Pintor Oliet i l'avinguda Sos Baynat, i,  
Tenint en compte que:  
I. L'article 21.4.c de la Llei 6/2005, de 30 de desembre, Urbanística Valenciana, disposa que "excepcionalment, en sòl urbà amb urbanització consolidada, la programació d'actuacions integrades podrà acordar-se amb motiu d'una obertura de carrer o altra obra pública similar impulsada per l'administració o pels particulars i que vinga a convertir en solars les parcel·les confrontants vacants o amb edificació ruïnosa o manifestament inadequada. No serà requisit per a aquesta modalitat d'actuació integrada l'aprovació d'un pla de reforma interior ni la delimitació d'una unitat d'execució. En aquest cas s'acompliran per compte de la propietat del sòl beneficiada per les noves possibilitats d'edificació, els mateixos deures urbanístics que li serien exigibles per l'atorgament de la corresponent llicència, com la cessió i l'equidistribució del sòl viari que proporcionalment li corresponga i la seua part estrictament alíquota del cost total que soporta l'administració en urbanitzar-lo, sense que procedisca l'alteració del aprofitament objectiu que corresponga a cada propietari".  
La finalitat d'aquesta actuació és remodelar i ampliar el traçat de la carretera de l'Alcora, dotant de la condició de solar les parcel·les que integren l'àmbit de la programació, sense ser necessària la delimitació d'una unitat d'execució, ni l'aprovació d'un pla de reforma interior, ja que roman inalterat l'aprofitament objectiu de les parcel·les confrontants. Els propietaris de les parcel·les afectades assumiran els mateixos deures urbanístics que els serien exigibles per a l'atorgament de la corresponent llicència d'edificació de sòl urbà, és a dir, la cessió i l'equidistribució del sòl viari que els corresponga i el pagament de la part alíquota del cost total que soporte l'administració en executar-lo.  
II. De conformitat amb el que disposa l'article 269.1 del Reglament d'Ordenació i Gestió Territorial i Urbanística de la Comunitat Valenciana, correspon a l'administració actuant decidir sobre la gestió directa o indirecta dels programes d'actuació integrada.  
Atenent a la naturalesa de les obres a realitzar, la finalitat d'aquestes i la gran consolidació de les edificacions existents en les parcel·les recaients en la carretera de l'Alcora, resulta convenient que les actuacions previstes es realitzen per gestió directa.  
III. Atenent el que disposa l'article 125 de la Llei Urbanística Valenciana, forma part integrant del programa per al desenvolupament de l'actuació integrada la memòria del programa, el projecte d'urbanització i el projecte de reparcel·lació econòmica.  
IV. Segons disposa el 272 del Reglament d'Ordenació i Gestió Territorial i Urbanística, la informació pública es realitzarà mitjançant un anunci publicat en el Diari Oficial de la Comunitat Valenciana i simultàniament o amb posterioritat, en un periòdic d'àmplia difusió en el municipi, així mateix, es remetrà una notificació formal i individualitzada als interessats i a qui consten en el Cadastre com a titulars de drets afectats per l'actuació proposta.  
Com no es tracta d'un procés selectiu, s'exposarà al públic conjuntament l'alternativa tècnica i la proposició juridicoeconòmica.  
V. L'actuació prevista té un pressupost de 2.495.148,00 euros i està finançada amb càrrec al Pla Especial de Suport a la Inversió Productiva en Municipis de la Comunitat Valenciana, autoritzada per la Resolució de 26 de juny de 2009, del vicepresident segon del Consell i conseller d'Economia, Hisenda i Ocupació. L'esmentada autorització habilita el crèdit de 2.495.148,00 euros, corresponent a l'anualitat 2009 de l'aplicació pressupostària 98.39.90.367.58.4 de la Conselleria d'Infraestructures i Transports de la Generalitat Valenciana amb càrrec a tots els fons consignats en la secció 20.03, Plans Especials de Suport, tal com queda acreditat en la documentació que obra en l'expedient  
Atès que el present projecte està finançat en la seua totalitat per l'esmentat pla especial de suport, i que no existeixen magnituds econòmiques com despeses de gestió, benefici de l'urbanitzador, coeficient de canvi, entre altres, resulta innecessària la presentació d'una proposició juridicoeconòmica com a document independent i annex al document de programació.  
VI. Consta en l'expedient les certificacions registrals de propietat i càrregues de les propietats que conformen l'àmbit.  
VII. L'article 101 de la Llei Urbanística Valenciana, preveu la suspensió de llicències com a acte aparellat a l'exposició pública dels instrument de planejament, no obstant això, tal com es desprén de l'informe de l'arquitecta municipal, atès que el que es pretén amb aquesta actuació és executar la carretera de l'Alcora d'acord amb les alineacions previstes en el pla general sense tramitar cap instrument de plantejament general vigent, no resulta necessari procedir a la suspensió de les llicències d'obres.  
VIII. De conformitat amb l'article 128.1 de la Llei Urbanística Valenciana, correspondrà al Ple determinar la manera de gestió directa de la programació. De l'article 123, apartats 1.i i 2 de la Llei Reguladora de les Bases del Règim Local es desprén que correspon al Ple, per majoria simple, l'aprovació dels instruments d'ordenació urbanística que posen fi a la tramitació municipal.   
Per tot això, vistos els informes de l'arquitecte municipal, conformat pel coordinador general de l'Àrea de Govern i de la cap del Negociat Administratiu de Plantejament i Gestió, conformat per l'assessora jurídica de Plantejament i Gestió i els preceptes esmentats, a proposta del vicealcalde i amb l'informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Tramitar, per gestió directa, el programa d'actuació integrada per a la remodelació i ampliació de la carretera de l'Alcora, tram comprés entre el carrer Pintor Oliet i l'avinguda Sos Baynat, amb càrrec al Pla Especial de Suport a la Inversió Productiva en Municipis de la Comunitat Valenciana i amb un finançament, autoritzat per la Resolució de 26 de juny de 2009, del vicepresident segon del Consell i conseller d'Economia, Hisenda i Ocupació, de crèdit de 2.495.148,00 euros.  
2. Exposar al públic el projecte de programa d'actuació integrada per a la remodelació i ampliació de la carretera de l'Alcora, tram comprés entre el carrer Pintor Oliet i l'avinguda Sos Baynat, així com el projecte d'urbanització i de reparcel·lació que l'acompanya, no havent lloc, ni a la presentació d'alternatives tècniques ni de proposicions juridicoeconòmiques.  
3. Notificar aquest acord als interessats i a qui consten en el Cadastre com a titulars de drets afectats per l'actuació proposta».  
Cosa que es fa públic per a general coneixement i s'advertix al mateix temps que, durant el termini d'un mes, qui estiga interessat podrà consultar l'expedient (de 09.00 a 14.00 hores, de dilluns a divendres, a les dependències de la Secció de Desenvolupament Urbanístic, situades a l'avinguda Germans Bou número 16) i presentar les al·legacions que crega convenients.  
Castelló de la Plana, 10 de juny de 2010.- L'alcalde: Alberto Fabra Part. El secretari general del Ple: Juan Jiménez Hernandis.